Eil brezel-bed: mervel a reas pemp den nann-soudard abalamour dar brezel e Frénouville e-pad Aloubadeg Normandi e 1944, unan anezhe e miz Even, ar re all a voe mitrailhet dan 12 a viz Gouere. Dieubet e voe Frénouville e-pad an Oberadenn Goodwood gant lu ar Rouantelezh-Unanet. Bourch Le Poirier a voe tapet gant troadeion ar Guards Armoured Division dan 19 a viz Gouere 1944. Dirak Frénouville e tale ur strollad-emgann eus an 12 SS Panzer-Division Hitlerjugend, skoazellet gant meur a strollad-kanolioù, ouzh ar Vreizhveuriz. E-pad an noz e voe dilezet ar vourch gant an Alamaned ha dieubet e voe dan 20 gant an 32nd Guards Brigade (Coldstream Guards, Welsh Guards hag Irish Guards)